CELEX: 62015CN0450
Language: et
Date: 2015-08-24 00:00:00
Title: Kohtuasi C-450/15: Eelotsusetaotlus, mille on esitanud Consiglio di Stato (Itaalia) 24. augustil 2015 – Autorità Garante della Concorrenza e del mercato versus Italsempione – Spedizioni Internazionali SpA

16.11.2015   
            
            
               ET
            
            
               Euroopa Liidu Teataja
            
            
               C 381/17
            
         Eelotsusetaotlus, mille on esitanud Consiglio di Stato (Itaalia) 24. augustil 2015 – Autorità Garante della Concorrenza e del mercato versus Italsempione – Spedizioni Internazionali SpA
   (Kohtuasi C-450/15)
   (2015/C 381/20)
   Kohtumenetluse keel: itaalia
   
      Eelotsusetaotluse esitanud kohus
   
   Consiglio di Stato
   
      Põhikohtuasja pooled
   
   
      Apellant: Autorità Garante della Concorrenza e del mercato
   
      Vastustaja: Italsempione – Spedizioni Internazionali SpA
   
      Eelotsuse küsimus
   
   Kas proportsionaalsuse põhimõttega, millest tuleb trahvide suuruse määramisel juhinduda – nagu on kinnitatud Euroopa Liidu põhiõiguste harta artiklis 49 – on vastuolus selline määruse nr 1/2003 artikli 23 lõike 2 punkti a (1) tõlgendus, nagu see, mille Euroopa Komisjon on juurutanud trahvide arvutamise suunistes (2006/C 201/02), ja selle kohaldamispraktika, sh liikmesriikides, mille kohaselt tuleb konkurentsi piiravate kartellikokkulepete keeldu rikkunud ettevõtjatele määratav trahv välja arvutada, kohandades vastavalt asjaoludele põhisummat, mille saamisel on arvestatud mitmesuguseid tegureid, mida tuleb EL õigusnormide kohaselt arvesse võtta, kuid see arvutamine toimub enne summa vähendamist 10 protsendini käibest, nii et tekib risk, et kergendavate asjaolude kohaldamine põhisumma suhtes ei suuda anda tulemuseks trahvi isikustamist, mis seevastu tekib trahvisumma kohandamisel vastavalt konkreetse juhu eripärale?
   
      (1)  Nõukogu määrus (EÜ) nr 1/2003, 16. detsember 2002, asutamislepingu artiklites 81 ja 82 sätestatud konkurentsieeskirjade rakendamise kohta (ELT L 1, lk 1, ELT eriväljaanne 08/02, lk 205).